Document ID: 32007D0583

KOMISIJAS LĒMUMS
(2007. gada 21. jūnijs)
par valsts atbalstu C 17/2006 (ex N 3/2006), mācību atbalsts Autoeuropa - Automóveis Lda, Portugāle
(izziņots ar dokumenta numuru K(2007) 3130)
(Autentisks ir tikai teksts portugāļu valodā)
(Dokuments attiecas uz EEZ)
(2007/583/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, un jo īpaši tā 88. panta 2. punkta pirmo daļu,
ņemot vērā Līgumu par Eiropas Ekonomikas zonu, un jo īpaši tā 62. panta 1. punkta a) apakšpunktu,
aicinot ieinteresētās personas sniegt savas atsauksmes saskaņā ar šiem noteikumiem (1) un ņemot vērā viņu atsauksmes,
tā kā:
I. PROCEDŪRA
(1)
Ar 2005. gada 27. decembra vēstuli (kas reģistrēta 2006. gada 4. janvārī) Portugāle paziņoja Komisijai par savu nodomu piešķirt atbalstu EUR 3 552 423 apmērā uzņēmumam Autoeuropa - Automóveis Lda (“Autoeuropa”) saistībā ar mācību projektu, kuru šis uzņēmums vēlējās īstenot. Komisija pieprasīja papildu informāciju ar 2006. gada 31. janvāra vēstuli, uz kuru Portugāle atbildēja ar 2006. gada 9. marta vēstuli (kas reģistrēta 2006. gada 23. martā).
(2)
Ar 2006. gada 16. maija vēstuli Komisija informēja Portugāli, ka tā ir nolēmusi sākt EK līguma 88. panta 2. punktā noteikto procedūru attiecībā uz šo atbalstu. Portugāles iestādes sniedza savas atsauksmes šīs procedūras sakarā ar 2006. gada 31. augusta vēstuli.
(3)
Komisijas lēmums sākt procedūru tika publicēts Eiropas Savienības Oficiālajā Vēstnesī (2). Komisija aicināja ieinteresētās personas sniegt savas atsauksmes.
(4)
Komisija saņēma atsauksmes no ieinteresētām personām. Tā nosūtīja šīs atsauksmes Portugālei, kurai tika dota iespēja atbildēt; Portugāles atsauksmes tika saņemtas ar 2006. gada 13. novembra vēstuli. Komisija pieprasīja papildu informāciju no Portugāles ar 2007. gada 2. februāra vēstuli.
II. PAZIŅOJUMA ATSAUKŠANA
(5)
Ar 2007. gada 4. maija vēstuli Portugāle informēja Komisiju, ka paziņotais atbalsts netiks sniegts, ņemot vērā to, ka uzņēmums Autoeuropa ir mainījis savu mācību projektu, un tādējādi paziņojums vairs nav aktuāls un tiek atsaukts.
(6)
Komisija atzīmē, ka saskaņā ar 8. pantu Padomes Regulā (EK) Nr. 659/1999 (3) attiecīgā dalībvalsts var atsaukt paziņojumu savlaicīgi, pirms Komisija pieņēmusi lēmumu par atbalstu. Saskaņā ar 8. panta 2. punktu lietās, kurās ir uzsākta oficiāla izmeklēšanas procedūra, Komisijai šī procedūra jāizbeidz.
(7)
Tādējādi Komisija pieņēma lēmumu izbeigt EK līguma 88. panta 2. punktā paredzēto oficiālās izmeklēšanas procedūru attiecībā uz konkrēto atbalstu, jo Portugāle bija atsaukusi savu paziņojumu.
IR PIEŅĒMUSI ŠO LĒMUMU.
1. pants
Saskaņā ar EK līguma 88. panta 2. punktu un ņemot vērā to, ka Portugāle ir atsaukusi savu paziņojumu, Komisija ar šo izbeidz oficiālo izmeklēšanas procedūru attiecībā uz mācību atbalstu, ko Portugāle vēlējās piešķirt Autoeuropa - Automóveis Lda.
2. pants
Šis lēmums ir adresēts Portugāles Republikai.
Briselē, 2007. gada 21. jūnijā

Labels: 19
18
9
4